### Ministerul Educației Naționale - MEN

# Ordinul nr. 4697/2019 pentru aprobarea Metodologiei privind eliberarea adeverinței de conformitate a studiilor universitare cu prevederile Directivei 2005/36/CE privind recunoașterea calificărilor profesionale, cu modificările ulterioare, pentru cetățenii care au studiat în România, în scopul desfășurării activității didactice la nivel de învățământ superior în străinătate

### În vigoare de la 07 august 2019

Publicat în Monitorul Oficial, Partea I nr. 657 din 07 august 2019. Formă aplicabilă la 15 martie 2021.

În temeiul Legii [nr. 157/2005](http://lege5.ro/App/Document/gy4teojv/legea-nr-157-2005-pentru-ratificarea-tratatului-dintre-reg-belgiei-r-ceha-reg-danemarcei-r-federala-germania-r-estonia-r-elena-reg-spaniei-r-franceza-irlanda-r-italiana-r-cipru-r-letonia-r-lituania-ma?d=2021-03-15) pentru ratificarea [Tratatului](http://lege5.ro/App/Document/he3tgnzw/tratatul-dintre-reg-belgiei-r-ceha-regatul-danemarcei-r-federala-germania-r-estonia-r-elena-reg-spaniei-r-franceza-irlanda-r-italiana-r-cipru-r-letonia-r-lituania-marele-ducat-al-luxemburgului-r-ungar?d=2021-03-15) dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord (state membre ale Uniunii Europene) și Republica Bulgaria și România privind aderarea Republicii Bulgaria și a României la Uniunea Europeană, semnat de România la Luxemburg la 25 aprilie 2005,

în conformitate cu dispozițiile Legii educației naționale [nr. 1/2011](http://lege5.ro/App/Document/geztsobvgi/legea-educatiei-nationale-nr-1-2011?d=2021-03-15), cu modificările și completările ulterioare,

în temeiul Legii [nr. 200/2004](http://lege5.ro/App/Document/gu3tambs/legea-nr-200-2004-privind-recunoasterea-diplomelor-si-calificarilor-profesionale-pentru-profesiile-reglementate-din-romania?d=2021-03-15) privind recunoașterea diplomelor și calificărilor profesionale pentru profesiile reglementate din România, cu modificările și completările ulterioare,

în baza art. 12 [alin. (3)](http://lege5.ro/App/Document/ge2dimjrgayq/hotararea-nr-26-2017-privind-organizarea-si-functionarea-ministerului-educatiei-nationale?pid=153003223&d=2021-03-15#p-153003223) din Hotărârea Guvernului nr. 26/2017 privind organizarea și funcționarea Ministerului Educației Naționale, cu modificările și completările ulterioare,

ministrul educației naționale emite prezentul ordin.

**Art. 1. -** Se aprobă Metodologia privind eliberarea adeverinței de conformitate a studiilor universitare cu prevederile Directivei [2005/36/CE](http://lege5.ro/App/Document/he2tonjxgm/directiva-nr-36-2005-privind-recunoasterea-calificarilor-profesionale?d=2021-03-15) privind recunoașterea calificărilor profesionale, cu modificările ulterioare, pentru cetățenii care au studiat în România, în scopul desfășurării activității didactice la nivel de învățământ superior în străinătate, prevăzută în anexa care face parte integrantă din prezentul ordin.

**Art. 2. -** Direcția generală învățământ universitar din cadrul Ministerului Educației Naționale și instituțiile de învățământ superior duc la îndeplinire prevederile prezentului ordin.

**Art. 3. -** Prezentul ordin se publică în Monitorul Oficial al României, Partea I.

|  |  |  |
| --- | --- | --- |
|  |  |  |
|  | Ministrul educației naționale,Ecaterina Andronescu |  |

București, 2 august 2019.

Nr. 4.697.

#### ANEXĂ

[**METODOLOGIE**](http://lege5.ro/App/Document/gm2dcmbwgq2a/metodologia-privind-eliberarea-adeverintei-de-conformitate-a-studiilor-universitare-cu-prevederile-directivei-2005-36-ce-privind-recunoasterea-calificarilor-profesionale-cu-modificarile-ulterioare-pen?d=2021-03-15) **privind eliberarea adeverinței de conformitate a studiilor universitare cu prevederile Directivei 2005/36/CE privind recunoașterea calificărilor profesionale, cu modificările ulterioare, pentru cetățenii care au studiat în România, în scopul desfășurării activității didactice la nivel de învățământ superior în străinătate**